સારા હોવું અને સારા દેખાવું એ બંનેમાં ખૂબ ફરક છે. કપડાં અથવા બાહ્ય દેખાવ સારો હોવા છતાં અંદરના ગુણ સારા ના હોય તો તરત ખબર પડી જાય છે. માણસની સાથે બોલચાલ, વ્યવહાર, વર્તન, માન્યતાઓ એ બધુ જ તમારું ચરિત્ર નક્કી કરે છે. ચારિત્ર્યથી જે સંપન્ન હોય એને બાહ્ય દેખાવની જાજી જરૂર પડતી નથી. હીરો ખાણમાં પણ ચમકી ઊઠે છે. આમ, સમગ્ર સમાજનું ચારિત્ર્ય નિર્માણનું કામ કરવું જરૂરી છે. અંદરની સંપન્નતા બાહ્ય ખામીઓને ભરી દે છે. પણ આંતરીક અપૂર્ણતાને બાહ્ય દેખાવથી કદાચ થોડા સમય માટે ઢાંકી શકાય તો પણ લાંબે ગાળે એ ઉપસી જ આવે છે.